
	GRAD  OSIJEK
Upravni odjel za urbanizam i graditeljstvo, komunalno stambeno gospodarstvo, promet i zaštitu okoliša
te mjesnu samoupravu
F. Kuhača 9
31000 Osijek




	PROJEKTNI ZADATAK – ISTRAŽNI RADOVI  - PJEŠAČKI MOST PREKO DRAVE U OSIJEKU

	
	
	

	1.
	Lokacija:
	U produžetku Ulice Kardinala Alojzija Stepinca most spaja Šetalište kardinala Franje Šepera s desne strane Drave sa Šetnicom hrvatskih dragovoljaca Domovinskog rata s lijeve strane Drave
[image: ]

	
	
	

	2.
	Tehnički opis:
	Pješački most preko rijeke Drave u Osijeku povezuje gradsko središte s rekreativnim središtem na lijevoj obali Drave.
Rijeka je premoštena jednim otvorom raspona 209,5 m, sklopom koji je u statičkom pogledu prednapeta lančanica. Preko čeličnih pilona visine 24 m razapeta je parabolična nosiva užad, usidrena u blokove iza mosta. O nju su kosim vješaljkama ovješene predgotovljene betonske hodničke ploče. Širina hodnika je 5 m, a širina rasponskog sklopa je 6,12 m.
[image: ]
Predgotovljene armirano-betonske ploče su dimenzija (6 x 4) m. Svaka ploča sastoji se od 4 polja odijeljena rebrima kao ukrutama. Bočne uzdužne grede su širine 26 cm, visine 50 cm, središnja uzdužna rebra širine 12/18 cm, visine 16 cm, poprečna vanjska rebra širine 12/15 cm, visine 16 cm te središnja poprečna rebra širine 16/22 cm i visine 16 cm. Projektirani zaštitni sloj betona rebara je 2 cm. Projektirana marka betona je MB40.
Debljina ploče je 8 cm, ploča je dvostruko armirana, projektirani zaštitni sloj betona je 1,5 cm.
Ukupni broj ploča je 50, tri su tipa: tip 1 – na početku i na kraju mosta (2 kom.), tip 3 – u sredini raspona (1 kom.) te tip 2 – sve ostale ploče (47 kom.).
Ploče su spojene krutom zavarenom armaturom u bočnim gredama. Svaka ploča je na jednom kraju ovješena na kose vješaljke (ø21), a na drugom kraju preko uzdužno pomičnog trna (ø28) oslonjena na susjednu ploču. Ispod hodničke ploče nalazi se zatezna užad koja je usidrena u temelje pilona. Čine je po 2 užeta ø61 mm sa svake strane čime se ostvaruje sustav prednapete lančanice kojim se umanjuju deformacije kolničke ploče i ostvaruje se prigušenje oscilacija.

	
	
	

	3.
	Povijest građenja, dokumentacija:
	Most je izgrađen 1980. godine.
Most je bio oštećen ratnim djelovanjima – oštećen je veći broj vješaljki te su probijene dvije montažne ploče hodnika – nakon čega je popravkom most konstrukcijski vraćen u izvorno stanje.
Tijekom 2009. izvršena je obnova habajućeg sloja asfalta. Ugrađen je lijevani asfalt debljine 3 cm te su popravljeni i uređeni spojevi ploča. Tijekom pripreme podloge (betona) za ugradnju asfalta pranjem površine betona, na mnogim pločama postupkom pranja malim tlakom uklonjen je površinski sloj betona, prema građevnoj knjizi izvođača u prosječnoj debljini 10, odnosno 25 mm. Takva su mjesta popravljena reprofilacijom mortom SikaRep 614 uz prethodno nanošenje veznog sloja SikaRep 610.
Dostupna je sljedeća dokumentacija:
Iz faze građenja:
[1] Projekt, Sveska II, Gornji stroj, Mostogradnja, Beograd, 1979.
[2] Projekt, Sveska III, Donji stroj, Kolovozna ploča, Mostogradnja, Beograd, 1979.
[3] Projekt, Sveska IV, Dopuna statičkog proračuna, Crteži, Mostogradnja, Beograd, 1979.
[4] Projekt, Izmene i dopune gornjeg stroja, Mostogradnja, Beograd, 1979.
Iz faze uporabe, održavanja, pregledi:
[5] Izvještaji o godišnjim kontrolama i održavanju
[6] Izvještaj o istražnim radovima - Betonska konstrukcija pješačkog mosta preko rijeke Drave u Osijeku, Ascon institut d.o.o., 2011.

	
	
	

	4.
	Postojeće stanje:
	Čelični elementi i oprema – piloni, užad, vješaljke, spojni elementi i pješačka ograda su u vizualno dobrom stanju.
Za konstrukciju kolnika prema [6] utvrđena su sljedeća karakteristična oštećenja:
· sloj lijevanog asfalta odvojen je od podloge – betona, poprečni spojevi (fuge) su djelomično oštećene što omogućuje prodor vode do betona
· na rebrima su zaštitni slojevi 0,5 do 1 cm, značajno manji od projektiranog - 2 cm
· u podgledu ploče vidljive su mrežaste pukotine u rasteru mreže armature, mjestimična odlamanja na pozicijama uznapredovale korozije armature
· na rubnim poprečnim i srednjim uzdužnim rebrima raspucan je zaštitni sloj betona na bočnim i donjim plohama, vidljive su jako korodirane vilice i mjestimično i glavna armatura
· beton armirano-betonskih ploča u lošem je stanju, na nekim je pozicijama po cijeloj debljini ploče raslojen i degradiran, a reprofilacijski sloj morta iz popravka 2009. godine nema vezu s podlogom.
· karbonatizacija u betonu u podgledu dostigla je zonu armature.

Fotografije karakterističnih oštećenja:
[image: P6160051]  [image: P6160042]

	5.
	Istražni radovi:
	ZADATAK
Potrebno je provesti detaljne istražne radove, ocijeniti stanje građevine, procijeniti mogućnosti popravka i dati načelni prijedlog popravka. Za provedbu istražnih radova u podgledu naručitelj osigurava pokretnu skelu. Za ostale elemente mosta ponuditelj je dužan osigurati pristup o svom trošku.
GEODETSKI RADOVI
Potrebno je snimiti karakteristične profile na mostu i prilazima mostu, uključujući pozicije ankernih blokova. Točke snimanja na mostu su os nivelete, rub asfalta kolnika, rubovi vijenca te karakteristične kote rebra i ploče u podgledu.
Za ocjenu stanja čelične konstrukcije potrebni geodetski radovi navedeni su u ovoj točki pod naslovom „Čelična konstrukcija“.
KOLNIČKA KONSTRUKCIJA
Vizualni pregled
Vizualnim pregledom treba obuhvatiti:
· površina kolnika, stanje asfalta i dilatacija
· za betonske elemente mosta potrebno je vizualno utvrditi i kartirati oštećenja (odlamanje zaštitnog sloja, pukotine, korozija armature) uz prekucavanje reprezentativnih površina.
Ispitivanje integriteta betonske konstrukcije radarom
Potrebno je mapirati stanje betonskih elemenata na cijeloj površini kolnika prema ASTM D6087 - 08(2015)e1, Standard Test Method for Evaluating Asphalt-Covered Concrete Bridge Decks Using Ground Penetrating Radar.
Uzimanje uzoraka i ispitivanja materijala i konstrukcije
Predviđena su sljedeća uzorkovanja i spitivanja:
· uzimanje uzoraka betona bušenjem valjaka, utvrđivanje integriteta armiranog betona po izbušenom valjku i ispitivanje tlačne čvrstoće, gustoće i karbonatizacije.
Mjesta uzimanja uzoraka određuju se nakon obrade rezultata mapiranja radarom po kategorijama oštećenja od zdravog do delaminiranog. Predviđa se bušenje po 3 uzorka na tako utvrđenim kategorijama, ukupno 12 valjaka.
· određivanje vrste, položaja i količine armature u betonu i procjena stanja armature u pogledu korozije, predviđeno je ispitivanje na 10 pozicija
· određivanje vlačne čvrstoće betona u podgledu pull-off metodom, predviđeno je ispitivanje na 5 pozicija.
ČELIČNA KONSTRUKCIJA
Pregled i kontrola
[bookmark: _GoBack]Potrebno je provesti pregled čeličnih elemenata mosta prema sadržaju glavnog pregleda iz osnovnog projekta, „Most Mladosti – Osijek - Uputstvo za kontrolu i održavanje mosta u eksploataciji“:
1. geodetska kontrola
a) položaj ankernih blokova
b) položaj pilonskih blokova
c) vertikalnost osi pilona
Za a) i c) potrebno je usporediti s „nultim“ vrijednostima iz 07/1980 i alarmantnim očitanjem definiranim projektom.
2. kontrola ležišta na pilonima
a) položaj sedla pilona u odnosu na ukrućenja
b) paralelnost donje ploče sedla i ležajne ploče na glavi pilona
c) proklizavanje nosača užadi na sedlu (manifestira se na AKZ-u vanjske užadi u kontaktu sa stranicama sedla)
d) opće stanje AKZ-a sedla, užadi u zoni pilona i komore u pilonu
Potrebno je usporediti s alarmantnim očitanjem definiranim projektom.
3. kontrola u ankernim blokovima
a) stanje AKZ-a užadi i ankernih elemenata, uključujući elemente i užad sa skretnom obujmicom u komori; opažanje traga toka vode s užadi i boje traga – indikacija korozije
b) razina vode na dnu ankernih komora i identifikacija mjesta prodora podzemne vode, efikasnost brtvljenja ulaska užadi u blok i brtvljenja ulaznog poklopca.
4. kontrola u komorama pilonskih blokova
a) stanje AKZ-a zatezne užadi i ankernih elemenata; opažanje traga toka vode s užadi i boje traga – indikacija korozije
b) razina vode na dnu komore i identifikacija mjesta prodora podzemne vode, efikasnost brtvljenja poklopca ulaznog šahta.
5. kontrola priključnih elemenata vješaljki
a) proklizavanje obujmica na nosivoj užadi (manifestira se na AKZ-u kontaktne zone užadi i obujmice)
b) pritegnutost nosivih vijaka poz.3 na crtežu 19a, moment pritezanja 200 Nm
c) pritegnutost vijaka za pričvršćenje klinova u obujmicama i ušicama na kolničkoj ploči, poz.10 na crtežima 19a i 22a
d) pritegnutost ankernih vijaka kolničke ploče
e) opće stanje AKZ-a svih elemenata
f) kontrola zategnutosti vješaljki, tj. je li aktivno zategnuta
6. kontrola držača zatezne užadi
a) pritegnutost vijaka, poz.34 i 38, crtež br. 23a
b) opće stanje AKZ-a
7. kontrola držača zatezne užadi u sredini mosta
a) proklizavanje držača po zateznom užetu (manifestira se na AKZ-u po spojevima)
b) pritegnutost vijaka, poz.41 i 44, crtež br. 23b
c) opće stanje AKZ-a
8. kontrola dilatacijskih naprava i horizontalnog oslonca kolničke ploče
a) iskrivljenja dilatacijskih ploča
b) položaj horizontalnog oslonca tj. rezerve za pomicanje po uzdužnom pravcu
c) opće stanje AKZ-a
9. kontrola prohodnosti pilonske noge
a) funkcionalnost ulaznih vrata
b) brtvljenje ulaznih vrata
c) opći pregled prohodnosti s obzirom na položaj kabela za elektroinstalacije
d) pregled elektroinstalacija u vezi sa sigurnošću prohoda
10. kontrola AKZ-a pilona i užadi; uz pregled stanja AKZ-a pojedinih elemenata koji su obuhvaćeni prethodnim točkama, potrebno je utvrditi sljedeće:
a) stanje AKZ-a nosive užadi
b) stanje AKZ-a zatezne užadi
c) stanje AKZ-a vješaljki
d) stanje AKZ-a pilona
e) stanje AKZ-a pilonskih nogu u donjoj zoni, kako u zaštitnom tako i u estetskom pogledu
f) stanje AKZ-a ograde mosta, kako u zaštitnom tako i u estetskom pogledu. Obratiti pažnju na stanje kod dilatacijskih spojeva ograde, kao i stanje graničnog kutnika, poz. 52, crtež br. 17
g) stanje AKZ-a čeličnih poklopaca ulaznih šahtova
11. kontrola spojnica kolničkih ploča
a) brtvljenje spojnica u zoni izvan ograde
12. kontrola odvodnih kanala ispred stepeništa pilonskih platoa
a) razina taloga u kanalu
b) stanje AKZ-a kanalske rešetke i ubetoniranih elemenata
Ispitivanje
Potrebno je ispitati debljinu i prionljivost sustava AKZ-a na slučajno odabranim pozicijama gdje je prikladno, na način da budu zastupljeni svi elementi. Predviđeno ispitivanje debljine na 50 pozicija i prionljivosti na 30 pozicija.

	
	
	

	6.
	Izvještaj o istražnim radovima:
	Na temelju podataka prikupljenih pregledom na licu mjesta te rezultata terenskih i laboratorijskih ispitivanja potrebno je izraditi izvještaj o istražnim radovima koji mora sadržavati sljedeće:
· tehnički opis mosta
· nacrte mosta – tlocrt, poprečni i uzdužni presjek
· rezultate vizualnog pregleda s opisom oštećenja, prikazom oštećenja na razvijenim površinama pregledanih elemenata, ako je prikladno, te dokumentiranih fotografijama
· rezultate mapiranja, ispitivanja i kontrole
· kategorizaciju oštećenja s orjentacijskim količinama
· ocjenu stanja građevine/elemenata građevine
· prijedlog potrebnih radova za sanaciju i/ili ojačanje elemenata

	
	
	

	7.
	Isporuka izvještaja o istražnim radovima:
	Izvještaj se predaje u 4 tiskane kopije te u digitalnom obliku (pdf format).

	
	
	

	8.
	Prilog projektnom zadatku:
	Troškovnik istražnih radova.

